ทั้งนี้ ที่ประชุมกำหนดกรอบการจัดทำงบประมาณ 3 เดือน เริ่มวันนี้ หน่วยที่รับผิดชอบร่วมกันพิจารณานโยบาย ประมาณการรายได้ โดยมีวงเงินและโครงสร้างรายจ่าย วันพรุ่งนี้ (27 ก.ย.) ส่วนราชการพิจารณาทบทวนคำของบประมาณส่งให้พิจารณา วันที่ 10 ตุลาคม 2549 สำนักงบประมาณเสนอให้คณะรัฐมนตรีพิจารณาให้ความเห็นชอบ วันที่ 24 ตุลาคม ส่วนราชการส่งคำขอเพิ่มเติม วันที่ 7 พฤศจิกายน 2549 สำนักงบประมาณจัดทำรายละเอียดให้คณะรัฐมนตรีพิจารณาให้ความเห็นชอบ วันที่ 21 พฤศจิกายน -29 ธันวาคม 2549 เป็นขั้นตอนเพื่อนำร่าง พ.ร.บ.งบประมาณรายจ่ายประจำปีงบประมาณ 2550 ขึ้นทูลเกล้าฯ"กระทรวงพาณิชย์ได้ชี้แจงการควบคุมราคาสินค้า และปัญหาบริษัทค้าปลีกที่ยังไม่ยอมให้ความร่วมมือเท่าที่ควร ในระยะยาวอาจต้องมีกฎหมายค้าปลีกเกิดขึ้น สำหรับสภาวะเศรษฐกิจไม่มีผลกระทบที่รุนแรง เสถียรภาพดี ตัวเลขจีดีพีปีนี้น่าจะสูงเกินกว่าร้อยละ 4.5 และกระทรวงการต่างประเทศรายงานว่า การสร้างความเข้าใจเชิงรุก ต่างประเทศมีความเข้าใจมากขึ้น และจะขยายผลการดำเนินการต่อไป"พล.ท.พลางกูรกล่าวนอกจากนี้ พล.ท.พลางกูรกล่าวว่า กระทรวงเทคโนโลยีสารสนเทศและการสื่อสารรายงานว่า การควบคุมการเผยแพร่ผ่านสื่อต่างๆ และการสร้างความเข้าใจกับสื่อ ได้รับความร่วมมือเป็นอย่างดี ขณะเดียวกัน จะมีการเผยแพร่ข้อมูลเกี่ยวกับเหตุการณ์ที่เกิดขึ้น ผลการตอบรับจากประชาชน และสื่อ ทั้งในและต่างประเทศ (world report) จำนวน 2 ตอน ได้รับความร่วมมือให้ถ่ายทอดผ่านทาง CNN โดยไม่เสียค่าใช้จ่าย ขณะนี้อยู่ระหว่างการดำเนินการ อย่างไรก็ตาม ได้มีการปิดเว็บไซต์ทั้งในและต่างประเทศจำนวนหนึ่ง ที่ก่อให้เกิดผลกระทบต่อความมั่นคงและสถาบัน
ในปี พ.ร.บ.งบประมาณรายจ่ายประจําปีงบประมาณ 2550 กระทรวงพาณิชย์ได้ชี้แจงการควบคุมราคาสินค้า และปัญหาบริษัทค้าปลีกที่ยังไม่สามารถให้ความร่วมมือเท่าที่ควร 
จีดีพี